અમારે આયુર્વેદિક દવાની દુકાન હતી. હું અગિયારમા ધોરણમાં નાપાસ થયો એટલે ભણવાનું છોડીને ત્રણસો રૂપિયામાં દવાબજારમાં દવાની દુકાનમાં નોકરી કરવા લાગ્યો. મારું કામ પ્રિસ્ક્રિપ્શનમાં લખેલી દવાનું નામ જોરથી બોલવાનું હતું. એટલે અંદર રહેલો માણસ એ દવા કાઢીને મને આપે. આ એક પ્રકારનું મેસેન્જર જેવું કામ હતું, પણ એ હું એટલી કલાત્મકત રીતે કરતો કે મને અંદરથી જ એવું થયું કે મારે નાટકોમાં અભિનય કરવો જોઈએ અને બસ આ રીતે આવી ગયો નાટકોમાં.